ศบค.พบติดเชื้อ “โควิด” ใหม่ 80 คน ดับเพิ่ม 1 ราย
ศบค.พบติดเชื้อ “โควิด” ใหม่ 80 คน ดับเพิ่ม 1 ราย
27 มี.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ติดเชื้อรายใหม่ 80 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 41 ราย และจากการค้นหาผู้ติดเชื้อเชิงรุกในชุมชน 32 ราย และผู้ที่เดินทางมาจากต่างประเทศ 7 ราย เสียชีวิตเพิ่ม 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 28,657 ราย แบ่งเป็นผู้ป่วยที่ติดเชื้อภายในประเทศ 9,615 รายและการตรวจคัดกรองเชิงรุก 16,014 ราย ส่วนผู้เดินทางมาจากต่างประเทศ 3,028 ราย โดยมีผู้ป่วยรักษาหายแล้ว27,136 ราย เพิ่มขึ้น 104 ราย ยอดเสียชีวิตสะสม 93 ราย